Rafiq Aslanov

Rafiq Aslanov — Azərbaycan Meliorasiya və Su Təsərrüfatı Açıq Səhmdar Cəmiyyəti sədrinin müavini (2006-cı ildən)

Həyatı
1962-ci ildə Füzuli rayonunda anadan olub.

1984-cü ildə Azərbaycan İnşaat Mühəndisləri İnstitutunu, sonralar Azərbaycan Dövlət İqtisad Universitetini və Azərbaycan Respublikası Prezidenti yanında Dövlət İdarəçilik Akademiyasını bitirib.

1984 – 1993-cü illərdə Azərbaycan Meliorasiya və Su Təsərrüfatı Nazirliyinin bir sıra idarə və şöbələrində müxtəlif vəzifələrdə işləyib.

1993- 2006-cı illərdə Azərbaycan Respublikası Meliorasiya və Su Təsərrüfatı Komitəsinin və Kənd Təsərrüfatı Nazirliyi yanında Dövlət Meliorasiya və Su Təsərrüfatı Agentliyinin İqtisadiyyat, maliyyə və əmək haqqı idarəsində rəis vəzifəsində çalışıb.

2006-cı ildən Azərbaycan Meliorasiya və Su Təsərrüfatı Açıq Səhmdar Cəmiyyətinin sədr müavinidir.

Mükafatları
Meliorasiya və su təsərrüfatının inkişafı sahəsindəki xidmətlərinə görə  
2008-cı ildə "Əməkdar mühəndis" fəxri adına layiq görülüb.Azərbaycan Respublikasının meliorasiya və su təsərrüfatı işçilərinə “Azərbaycan Respublikasının əməkdar mühəndisi” fəxri adinin verilməsi haqqında Azərbaycan Respublikası Prezidentinin 5 iyun 2008-cu il tarixli 2853 saylı Sərəncamı
2018-ci ildə «III dərəcəli Əmək ordeni» ilə təltif edilib.
2024-cü ildə "Şöhrət" ordeni ilə təltif edilib.

 İstinadlar